turjo4nis/wikipedia-bn-dump-20250701 huggingface dataset:
তাতিয়ানা গোলিকভা

তাতিয়ানা আলেক্সেয়েভিনা গোলিকভা (রাশিয়ান: Татьяна Алексеевна Голикова; জন্ম ৯ ফেব্রুয়ারি ১৯৬৬) একজন রাশিয়ান রাজনীতিবিদ এবং অর্থনীতিবিদ যিনি ২০১৮ সাল থেকে সামাজিক বিধান, শ্রম, স্বাস্থ্য ও পেনশন বিষয়ক রাশিয়ার উপ প্রধানমন্ত্রী হিসাবে দায়িত্ব পালন করছেন।

২০০৭ থেকে ২০১২ সাল পর্যন্ত তিনি স্বাস্থ্য ও সামাজিক উন্নয়ন মন্ত্রী হিসেবে দায়িত্ব পালন করেন ২০১৩ থেকে ২০১৮ সাল পর্যন্ত রাশিয়ার অ্যাকাউন্ট চেম্বারের চেয়ারম্যান হসেবে।

তিনি ১৯৮৭ সালে বিশেষত শ্রম অর্থনীতিতে প্লেখানভ ইনস্টিটিউট অফ ন্যাশনাল ইকোনমি থেকে স্নাতক হন।

কর্মজীবন
গোলিকোভা ১৯৯০ থেকে ১৯৯২ সাল পর্যন্ত অর্থ মন্ত্রণালয়ের রাজ্য বাজেট বিভাগের অর্থনীতিবিদ ছিলেন। তিনি ১৯৯২ থেকে ১৯৯৫ সাল পর্যন্ত অর্থ মন্ত্রণালয়ের রাষ্ট্রীয় বাজেট বিভাগের প্রধান অর্থনীতিবিদ পদে অধিষ্ঠিত হন এবং ১৯৯৫ থেকে ১৯৯৮ সাল পর্যন্ত অর্থ মন্ত্রণালয়ের রাষ্ট্রীয় বাজেট বিভাগের উপ প্রধান ছিলেন।  ১৯৯৮-এর এপ্রিল থেকে আগস্ট পর্যন্ত তিনি অর্থ মন্ত্রণালয়ের রাষ্ট্রীয় বাজেট বিভাগের প্রধান ছিলেন, আগস্ট ১৯৯৮ থেকে জুলাই ১৯৯৯ পর্যন্ত বাজেট নীতি বিভাগের প্রধান হওয়ার আগ পর্যন্ত। তিনি জুলাই ১৯৯৯ থেকে ২০০২ পর্যন্ত ডেপুটি অর্থমন্ত্রী ছিলেন ২০০২ থেকে ২০০৪ সাল পর্যন্ত প্রথম ডেপুটি অর্থমন্ত্রী । ২০০৪ থেকে সেপ্টেম্বর ২০০৭ পর্যন্ত তিনি একজন ডেপুটি অর্থমন্ত্রী ছিলেন।

মন্ত্রী
দিমিত্রি মেদভেদেভ অনুরোধে, সেপ্টেম্বর ২০০৭ সালে গোলিকোভা স্বাস্থ্য ও সামাজিক উন্নয়ন বিষয়ক মন্ত্রী নিযুক্ত হন।  তিনি ফেডারেল এন্টিনারকোটিক্স সার্ভিসের অতিরিক্ত চেয়ারম্যানের দায়িত্বে ছিলেন।

২০১২ সালে তিনি অফিস থেকে পদত্যাগ করেন।

ব্যক্তিগত জীবন
গলিকোভা ভিক্টর খ্রিস্টেনকোকে বিয়ে করেছেন, যিনি পূর্বে শিল্প ও বাণিজ্য মন্ত্রী ছিলেন। ২০০৩ সালে তারা বিয়ে করেছিল।  তিনি তার ডাক নাম "মিস বাজেট" অর্জন করেছেন। তিনি বিভিন্ন পুরস্কার পেয়েছেন। যেমন, দ্বিতীয় ডিগ্রিতে (২০০১) "মাতৃভূমির সেবা", দ্বিতীয় ডিগ্রিতে (২০০৪) "মাতৃভূমির সেবা", the অর্ডার অফ অনার (ফেব্রুয়ারি ২০০৬), এবং অর্ডার অফ ফ্রেন্ডশিপ (নভেম্বর ২০০৬)।

দুর্নীতির অভিযোগ 
বেশিরভাগ রাশিয়ান মিডিয়ায় গলিকোভা দুর্নীতির অভিযোগে ব্যাপকভাবে অভিযুক্ত, প্রধানত ফার্মস্টান্ডার্ডের সাথে তার সম্পর্কের জন্য, যেটি ব্যাপকভাবে কৃত্তিম উপায়ে আর্বিডল মাদক উৎপাদনে জড়িত।এ ই অভিযোগের পর তাকে "ম্যাডাম আর্বিডল" ডাকনাম দেওয়া হয়।

তথ্যসূত্র

বহিঃসংযোগ 

 Russia Profile's Golikova Biography

১৯৬৬-এ জন্ম
জীবিত ব্যক্তি
রাশিয়ার রাজনীতিবিদ
চ্যাডউইক বোজম্যান

চ্যাডউইক অ্যারন বোজম্যান (২৯ নভেম্বর ১৯৭৬ - ২৮ আগস্ট ২০২০) একজন মার্কিন অভিনেতা ছিলেন। তিনি ৪২ (২০১৩) চলচ্চিত্রে জ্যাকি রবিনসন, গেট অন আপ (২০১৪) চলচ্চিত্রে জেমস ব্রাউন এবং মার্শাল (২০১৭) চলচ্চিত্রে থারগুড মারশাল চরিত্রের মতো সত্যিকার-জীবনের ঐতিহাসিক ব্যক্তিত্বদের ভূমিকায় অভিনয়ের জন্য প্রসিদ্ধ। এছাড়া তিনি মার্ভেল সিনেম্যাটিক ইউনিভার্সের চলচ্চিত্র ক্যাপ্টেন আমেরিকা: সিভিল ওয়ার (২০১৬), ব্ল্যাক প্যান্থার ও অ্যাভেঞ্জার্স: ইনফিনিটি ওয়ার (উভয়ই ২০১৮) এবং অ্যাভেঞ্জার্স: এন্ডগেম-এ ব্ল্যাক প্যান্থার-এর ভূমিকায় অভিনয়ের জন্যও সুপরিচিত। এছাড়াও তিনি টিভি ধারাবাহিক লিংকন হাইটস (২০০৮) ও পার্সোসন্স আননোয়েন (২০১০) এবং চলচ্চিত্র দ্য এক্সপ্রেস (২০০৮), ড্রাফ্ট ডে (২০১৪) ও ম্যাসেজ ফ্রম দ্য কিং (২০১৬)-তে অভিনয় করেন।

প্রারম্ভিক জীবন
বোজম্যান ১৯৭৬ সালের ২৯শে নভেম্বর দক্ষিণ ক্যালিফোর্নিয়ার অ্যান্ডারসন শহরে জন্মগ্রহণ করেন। তার পিতা লেরয় বোজম্যান এবং মাতা ক্যারোলিন। তারা দুজনেই আফ্রিকান মার্কিন ছিলেন। বোজম্যানের ভাষ্যমতে তার ডিএনএ পরীক্ষণের মাধ্যমে জানা যায় তার পূর্বপুরুষগণ সিয়েরা লিওনের ক্রিও জাতি, নাইজেরিয়ার ইয়োরুবা জাতি ও সিয়েরা লিওনের লিম্বা জাতির ছিলেন। তার মাতা একজন সেবিকা ছিলেন এবং পিতা টেক্সটাইল ফ্যাক্টরিতে কাজ করতেন। বোজম্যান ১৯৯৫ সালে টি.এল. হ্যানা হাই স্কুল থেকে মাধ্যমিক সম্পন্ন করেন। বিদ্যালয়ের থাকাকালীন তিনি তার প্রথম নাটক ক্রসরোড রচনা করেন এবং তার এক সহপাঠির গুলিতে মৃত্যু হওয়ার পর বিদ্যালয়ে তা মঞ্চস্থ করেন।

বোজম্যান ওয়াশিংটন, ডি.সি. শহরের হাওয়ার্ড বিশ্ববিদ্যালয়ে ভর্তি হন এবং সেখান থেকে ২০০০ সালে পরিচালনায় বিএফএ ডিগ্রি অর্জন করেন। ফিলিশিয়া রাশাদ তার একজন শিক্ষক ছিলেন, যিনি তার পরামর্শদাতা হন। রাশাদ বোজম্যান ও তার কয়েকজন সহপাঠি যাতে লন্ডনের ব্রিটিশ আমেরিকান ড্রামা একাডেমির অক্সফোর্ড মিড-সামার প্রোগ্রামে অংশগ্রহণ করতে পারেন সে জন্য তহবিল সংগ্রহ করেন। তারা সকলেই এই প্রোগ্রামের জন্য নির্বাচিত হয়েছিলেন।

পুরস্কার ও মনোনয়ন

তথ্যসূত্র

বহিঃসংযোগ

 
 
 

১৯৭৬-এ জন্ম
২১শ শতাব্দীর মার্কিন অভিনেতা
আফ্রো-মার্কিন অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
২০২০-এ মৃত্যু
নিউ ইয়র্ক শহরের অভিনেতা
নাইজেরীয় বংশোদ্ভূত মার্কিন ব্যক্তি
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
মলাশয়ের ক্যান্সারে মৃত্যু
২০শ শতাব্দীর আফ্রিকান-মার্কিন ব্যক্তি
২১শ শতাব্দীর আফ্রিকান-মার্কিন ব্যক্তি
মার্কিন কণ্ঠাভিনেতা
ক্যালিফোর্নিয়ায় ক্যান্সারে মৃত্যু
স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
প্রাইমটাইম এমি পুরস্কার বিজয়ী
ঊষা কিরণ

ঊষা কিরণ ; ২২ এপ্রিল ১৯২৯ - ৯ মার্চ ২০০০) ছিলেন একজন ভারতীয় চলচ্চিত্র অভিনেত্রী। চার দশকের চলচ্চিত্র জীবনে তিনি তিন শতাধিক হিন্দি ও মারাঠি চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রসমূহ হল দাগ (১৯৫২), পতিতা (১৯৫৩), বাদবাঁ (১৯৫৪), বাবর্চি (১৯৭২), চুপকে চুপকে (১৯৭৫), ও মিলি (১৯৭৫)। বাদবাঁ চলচ্চিত্রে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। তিনি ১৯৯৬ থেকে ১৯৯৭ সালে মুম্বইয়ের শেরিফ ছিলেন। অভিনেত্রী তানবী আজমী তার কন্যা।

প্রারম্ভিক জীবন 
ঊষা কিরণ ১৯২৯ সালের ২২শে এপ্রিল তৎকালীন ব্রিটিশ ভারতের (বর্তমান ভারত) হায়দ্রাবাদে জন্মগ্রহণ করেন। তার পিতা বলকৃষ্ণ বিষ্ণু মারাঠে ও মাতা রাধা। তিনি তার পিতা মাতার পাঁচ কন্যার মধ্যে দ্বিতীয়।

কর্মজীবন 
ঊষা এম.জি. রাংনেকরের মারাঠি মঞ্চনাটক আশির্বাদ দিয়ে তার অভিনয় জীবন শুরু করেন। তিনি উদয় শঙ্করের নৃত্য-নাট্যধর্মী চলচ্চিত্র কল্পনা (১৯৪৮)-এ ছোট একটি চরিত্রে অভিনয়ের মধ্য দিয়ে হিন্দি চলচ্চিত্র শিল্পে আগমন করেন। ১৯৫০-এর দশকে তিনি দাগ (১৯৫২), পতিতা (১৯৫৩), বাদবাঁ (১৯৫৪), অউলাদ (১৯৫৪) ও মুসাফির (১৯৫৭)-এর মত কয়েকটি জনপ্রিয় চলচ্চিত্রে অভিনয় করেন। বাদবাঁ ছবিতে তার কাজের জন্য তিনি ফিল্মফেয়ার পুরস্কারের অংশ হিসেবে প্রথমবারের মত প্রদত্ত শ্রেষ্ঠ পার্শ্ব অভিনেত্রী বিভাগে পুরস্কৃত হন। এছাড়া এই দশকে তিনি মারাঠি চলচ্চিত্র চলচ্চিত্রে গুরুত্বপূর্ণ চরিত্রে অভিনয় করেন। ১৯৬০-এর দশকে তিনি নজরানা (১৯৬১) ও কাবুলিওয়ালা (১৯৬১) চলচ্চিত্রে অভিনয় করেন। এই সময়ে অন্তঃসত্ত্বা হলে তিনি অভিনয় থেকে বিরতি নেন এবং সন্তান লালন পালনে মনযোগী হন। প্রায় এক দশক পর তিনি হৃষিকেশ মুখোপাধ্যায়ের বাবর্চি (১৯৭২) চলচ্চিত্রে কাজ করেন এবং পরবর্তী কালে চুপকে চুপকে (১৯৭৫), ও মিলি (১৯৭৫) চলচ্চিত্রে অভিনয় করেন।

তার অভিনীত উল্লেখযোগ্য মারাঠি চলচ্চিত্রসমূহ হল জাসাচ তাসে, পোস্টাটলি মুলগি, দূর বাকর, স্ত্রী জন্ম হি তুজি কাহানী, কন্যাদান (যার জন্য তিনি শ্রেষ্ঠ অভিনেত্রী বিভাগে মহারাষ্ট্র সরকার পুরস্কার লাভ করেন), গরিব গারচি লেক ও কাঞ্চনজঙ্গা।

ব্যক্তিগত জীবন 
ঊষা ডাক্তার মনোহর খেরের সাথে বিবাহ বন্ধনে আবদ্ধ হয়েছিলেন। খের মুম্বইয়ের এলটিএমএমজি হাসপাতালের ডিন ছিলেন। তাদের দুই সন্তান হলেন তানবী আজমী ও অদ্বৈত খের। তানবী একজন টেলিভিশন ও চলচ্চিত্র অভিনেত্রী, যিনি অভিনেত্রী শাবানা আজমীর ভাই চিত্রগ্রাহক বাবা আজমীর সাথে বিবাহ বন্ধনে আবদ্ধ হয়েছেন। অন্যদিকে অদ্বৈত একজন সাবেক মডেল, যিনি বর্তমানে নাশিকে বসবাস করছেন। তার স্ত্রী উত্তরা মহাত্রে খের ১৯৮২ সালের ফেমিনা মিস ইন্ডিয়া খেতাবধারী। তাদের দুই কন্যা সংস্ক্রুতি খের ও অভিনেত্রী সৈয়ামি খের।

ঊষা ২০০০ সালের ৯ই মার্চ ৭১ বছর বয়সে মহারাষ্ট্রের নাশিকে মৃত্যুবরণ করেন। অমরধাম ক্রিমেটোরিয়ামে তার শেষকৃত্য অনুষ্ঠিত হয়।

চলচ্চিত্রের তালিকা

তথ্যসূত্র

বহিঃসংযোগ 

 

১৯২৯-এ জন্ম
২০০০-এ মৃত্যু
২০শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
মুম্বইয়ের অভিনেত্রী
মারাঠি চলচ্চিত্র অভিনেত্রী
হিন্দি চলচ্চিত্র অভিনেত্রী
শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার বিজয়ী
মুম্বইয়ের নগরপাল
মায়া মোরসী

মায়া মোরসী হচ্ছেন একজন মিশরীয় রাষ্ট্রবিজ্ঞানী এবং লোকনীতি বিশেষজ্ঞ। তিনি মিশরের জাতীয় মহিলা পরিষদ (এনসিডব্লিউ), এবং ন্যাশনাল উমেন মেশিনারী অফ ইজিপ্ট এর সভাপতি যেটি মিশরের রাষ্ট্রপতির নিকট প্রতিবেদন দেওয়া আইন ও সংবিধান দ্বারা গঠিত একটি স্বাধীন সংস্থা। তিনি এনসিডব্লিউ প্রধান হিসেবে নির্বাচিত হওয়ার আগে, মহিলাদের জন্য জাতিসংঘের উন্নয়ন তহবিলের কান্ট্রি ম্যানেজার হিসাবে দায়িত্ব পালন করার পূর্বে তিনি নিউইয়র্কে জাতিসংঘের উন্নয়ন কর্মসূচির আঞ্চলিক ব্যুরো এবং আম্মানের আঞ্চলিক লিঙ্গ দলনেতা হিসাবে দায়িত্ব পালন করেন।  মিসরে সামাজিক লিঙ্গ এবং এমনকি সম্ভবত আরব বিশ্বের সব সর্বজনীন সরকারি নীতি বিশেষজ্ঞদের মধ্যে একজন হিসেবে তাকে বর্ণনা করা হয়।

এনসিডব্লিউ ২০০০ সালে মিশরের প্রাক্তন রাষ্ট্রপতি হোসনি মুবারক এবং সুজান মুবারকের নেতৃত্বে তৈরি হয়েছিল। ২০১১ এর মিশরীয় বিপ্লবের পর এই বোর্ডটি নিষিদ্ধ ঘোষণা করা হয় এবং ২০১২ সালে পুনর্গঠিত হয়।

শিক্ষা
মোরসী ১৯৯৫ সালে কায়রোর আমেরিকান ইউনিভার্সিটি থেকে রাষ্ট্রবিজ্ঞানে বিএ পাস করেন, ১৯৯৭ সালে সিয়াটেল সিটি বিশ্ববিদ্যালয় থেকে এমবিএ এবং ১৯৯৮ সালে সিয়াটেল থেকে জন প্রশাসন এমএ পাস করেন। ২০০৮ সালে তিনি কায়রোর আরব রিসার্চ অ্যান্ড স্টাডিজ ইনস্টিটিউট থেকে লোকনীতিতে পিএইচডি ডিগ্রী লাভ করেন॥

কর্মজীবন
মোরসী টেকসই মানব উন্নয়ন প্ল্যাটফর্ম একজন প্রকল্প কর্মকর্তা হিসাবে মিশরে কাজ করেন (১৯৯৫-১৯৯৮), এবং সিয়াটেল সিটি ইউনিভার্সিটি এবং আরব একাডেমি অফ সাইন্স অ্যান্ড টেকনোলজি-এ একজন একাডেমিক সুবিধা প্রদানকারী হিসাবে কাজ করেছেন (১৯৯৭-১৯৯৮)। তিনি মিশরীয় শিক্ষা মন্ত্রণালয়ের মেয়ে শিশুদের শিক্ষা ও ক্ষমতায়ন প্রকল্পের একজন পরামর্শদাতা ছিলেন (১৯৯৮–১৯৯৯); মহিলাদের জন্য জাতিসংঘ উন্নয়ন তহবিল (উনিফেম) এর  একজন প্রকল্প সমন্বয়কারী (১৯৯৯–২০০০); এবং ইউনিফেমের কান্ট্রি প্রোগ্রাম ম্যানেজার (২০০–২০১৩) হিসেবে। ২০১৪-২০১৫ সালে তিনি আরব অঞ্চলের জাতিসংঘ উন্নয়ন কর্মসূচির আঞ্চলিক লিঙ্গ দলনেতা হিসাবে দায়িত্ব পালন করেন।

আরও দেখুন
মিশরে নারী

তথ্যসূত্র

আরও পড়ুন
"Maya Morsi", Enigma magazine.

মিশরীয় নারী রাজনীতিবিদ
জীবিত ব্যক্তি
লায়লা তাকলা

ড. লায়লা তাকলা একজন কপ্টিক মিশরীয় রাজনীতিবিদ, লেখক, এবং ইতিবাচক মুসলিম-খ্রিস্টান সম্পর্কের প্রবর্তক।

আন্তঃসংসদীয় ইউনিয়ন 
তাকলা মিশরীয় গণ-পরিষদের বৈদেশিক সম্পর্ক কমিটির প্রথম মহিলা সভাপতি। তিনি আন্তঃসংসদীয় ইউনিয়নের একটি অধিবেশনের সভাপতি হওয়া প্রথম মহিলা ছিলেন এবং এটির সদস্যও তিনি। উপরন্তু, তিনি ইউনেস্কো বিশ্ব ঐতিহ্য কমিটির একজন সদস্য।

পেশাদারী কর্মজীবন 
তাকলা আইন ও ব্যবস্থাপনা বিভাগের অধ্যাপক, কায়রো বিশ্ববিদ্যালয়ের পাশাপাশি বেশ কয়েকটি বিশ্ববিদ্যালয়েও তিনি পড়ান।
তাকলা মিশরের কায়রোতে আন্তর্জাতিক আইনি পরামর্শদাতা হিসাবেও কাজ করেন। ১৯৮০ থেকে ১৯৮৭ সাল পর্যন্ত তিনি লকহেড কর্পোরেশনের উপদেষ্টা হিসেবে কাজ করেন।

মুসলিম-খ্রিস্টান সম্পর্ক 
তাকলার ২০১০ সালের বই, খ্রিস্টান-ইসলামী ঐতিহ্য-এ, তিনি দুই ধর্মের মধ্যে আরো অধিক উপলব্ধি এবং সহানুভূতির জন্য আহ্বান জানান। তিনি অন্ধবিশ্বাসী ধর্মযাজকদের দৃশ্যে ঐতিহাসিক ভিত্তি নিয়ে প্রশ্ন করেন খ্রিস্টানদের তাদের গীর্জা নির্মাণ এবং তাদের নিজস্ব উপাসনালয়ে উপাসনা করার অনুমতি দেওয়া হয়নি, জানান যে ইসলামের নবী মুহাম্মদ খ্রিস্টান উপায়ে মদিনায় তার মসজিদে প্রার্থনা করার জন্য নাজরান খ্রিস্টানদের একটি প্রতিনিধিদলকে অনুমতি দেন।

তাকলা অনুনয় করেন "আপনি খৃস্টান বা মুসলমান যাই হোন না কেন, আপনার হৃদয়, মন, এবং আচরণে ধর্মান্ধতা, ঘৃণা, এবং বর্জনকে কোন অনুমতি দিবেন নাহ।"

তথ্যসূত্র  

জীবিত ব্যক্তি
আইশা রাতেব

আইশা রাতেব (ফেব্রুয়ারি ২২, ১৯২৮ - মে ৪, ২০১৩) একজন মিশরীয় আইনজীবী, রাজনীতিবিদ, এবং মিশরের প্রথম মহিলা রাষ্ট্রদূত। তিনি কায়রো বিশ্ববিদ্যালয়ের আন্তর্জাতিক আইন এর অধ্যাপক ছিলেন।

জীবনী 
রাতেব কায়রো-এর একটি মধ্যবিত্ত, শিক্ষিত পরিবারে জন্মগ্রহণ করেন।

শিক্ষা 
যখন তিনি কলেজে ভর্তি হন, তিনি প্রথমে কায়রো বিশ্ববিদ্যালয়-এর সাহিত্যে পড়াশোনা করেছিলেন, কিন্তু অধ্যয়নের মাত্র এক সপ্তাহ পরে আইন বিভাগে স্থানান্তরিত হন। ১৯৪৯ সালে কায়রো বিশ্ববিদ্যালয় থেকে স্নাতক হন, আরও শিক্ষা লাভের জন্য প্যারিসে স্বল্প সময়ের জন্য যান এবং ১৯৫৫ সালে আইন বিষয়ে পিএইচডি ডিগ্রী লাভ করেন।

১৯৪৯ সালে কনসিল দে'এতাত (মিশরের সর্বোচ্চ বিচার বিভাগীয় সংস্থা)-এ বিচারক হওয়ার জন্য রেতাব আবেদন করেছিলেন, এবং তার লিঙ্গের কারণে প্রত্যাখ্যাত হন। সেই সময়ের প্রধানমন্ত্রী, হুসেন সেরি পাশা, বলেন একজন মহিলা বিচারক হওয়া মানে "সমাজের ঐতিহ্যের বিরুদ্ধে" যাওয়া। তিনি সরকারের বিরুদ্ধে মামলা করেন কারণ তার সাংবিধানিক অধিকার লঙ্ঘন হয়েছে। তার এই ধরনের মামলা মিশরে প্রথম ছিল, এবং যখন তিনি মামলায় হেরে যান, রাষ্ট্র কাউন্সিলের প্রধান আব্দেল-রাজেক আল-সানহৌরী স্বীকার করেছিলেন যে তিনি শুধুমাত্র রাজনৈতিক ও সাংস্কৃতিক কারণে হেরেছিলেন, মিশরীয় বা শরিয়া আইনের ভিত্তিতে নয়। মামলাটি এবং আল-সানৌউরির লিখিত মতামত অন্যান্য মহিলাদের উত্সাহিত করেছিল, যদিও ২০০৩ সালে তাহানী আল-গেবালি বিচারক হিসাবে নিযুক্ত হওয়ার আগে কোন মহিলা বিচারক হননি। ২০১০-এ, মিশরীয় প্রধানমন্ত্রী মহিলা বিচারকদের অনুমতি দেওয়ার সাম্প্রতিক সিদ্ধান্তের বিষয়ে একটি পর্যালোচনা করার নির্দেশ দেন। ২০১৫ সালের জুলাই মাসে, ২৬ জন মহিলা অবশেষে বিচারক হিসাবে শপথ গ্রহণ করেন।

রাজনৈতিক কর্মজীবন 
১৯৭১ সালে আরেব সমাজতান্ত্রিক ইউনিয়ন কেন্দ্রীয় কমিটিতে ছিলেন, যেখানে তিনি মিশরের নতুন সংবিধান লিখতে সাহায্য করেছিলেন। কমিটির সকল সদস্যের মধ্যে তিনিই একমাত্র ব্যক্তি ছিলেন যিনি প্রতিবাদ করেছিলেন তৎকালীন রাষ্ট্রপতি আনোয়ার আল-সাদাতকে সংবিধান মঞ্জুরের যে অসাধারণ ক্ষমতা দেওয়া হয়ছিল তার বিরুদ্ধে

পরে, মিশরের দ্বিতীয় নারী হিসেবে তিনি ১৯৭৪ থেকে ১৯৭৭ সাল পর্যন্ত বিমা ও সামাজিক বিষয়ক মন্ত্রী হিসেবে দায়িত্ব পালন করেন। তার সময়কালে তিনি দেশের নারীদের জন্য সংস্কার পাস করতে সক্ষম হন। অন্ধবিশ্বাসী শাইখরা তার খ্যাতি বিনষ্ট করার চেষ্টা করার সময়য়েও তিনি এটি করতে সক্ষম হন। রাতেব বহুবিবাহের উপর সীমাবদ্ধতা আরোপ করেন এবং বিচারক দ্বারা সাক্ষ্য দেওয়া হলে বিবাহবিচ্ছেদ কেবল বৈধ হবে তা নিশ্চিত করেন। তিনি দারিদ্র্য নিরসনে সহায়তা করার জন্যও কাজ করেন এবং অক্ষম ব্যক্তিদের নিয়োগের জন্য আইন পাস করেন। যখন সরকার অপরিহার্য পণ্যগুলিতে ভর্তুকি উত্থাপন করেছিল, এটি এমন একটি পদক্ষেপ যার ফলে মিশরের দরিদ্রতম নাগরিকরাও প্রভাবিত হবে, ১৯৭৭ সালে রুটি বিদ্রোহের সময় তিনি প্রতিবাদে পদত্যাগ করেন।

১৯৯ সালে, মিশরের প্রথম নারী রাষ্ট্রদূত হিসেবে আরেবকে নিয়োগ দেওয়া হয়েছিল। তিনি ১৯৭৯ থেকে ১৯৮১ সাল পর্যন্ত ডেনমার্কে রাষ্ট্রদূত ছিলেন এবং ১৯৮১ থেকে ১৯৮৪ পর্যন্ত জার্মান ফেডারেল প্রজাতন্ত্রে রাষ্ট্রদূত হিসেবে নিযুক্ত ছিলেন।

তিনি সাবেক মিশরীয় প্রেসিডেন্ট হোসনি মুবারকের সমালোচনা করেছিলেন কারণ তিনি মনে করেছিলেন যে তার শাসন ধনী ও দরিদ্রদের মধ্যে একটি বৃহৎ বিভাজন সৃষ্টি করেছে।

মৃত্যু 
২০১৩ সালে হঠাৎ কার্ডিয়াক অ্যারেস্ট-এর কারণে গিজায় তার আকস্মিক মৃত্যু ঘটে।

তথ্যসূত্র 

১৯২৮-এ জন্ম
২০১৩-এ মৃত্যু
মিশরীয় নারীবাদী
কায়রোর ব্যক্তি
কায়রো বিশ্ববিদ্যালয়ের প্রাক্তন শিক্ষার্থী
বাংলাদেশী লেখিকাদের তালিকা

এটি বাংলাদেশে জন্মগ্রহণকারী নারীর লেখকদের একটি তালিকা বা লেখাগুলি বাংলাদেশের সাথে ঘনিষ্ঠভাবে জড়িত।

তালিকা 
 শাহীন আখতার (জন্ম ১৯৬২), উপন্যাসিক, ছোটগল্প লেখক, সম্পাদক 
 মনিকা আলী (জন্ম ১৯৬৭), বাংলাদেশী ব্রিটিশ ঔপন্যাসিক, লেখক
 তাহমিমা আনাম (জন্ম ১৯৬৫), উপন্যাসিক, ছোটগল্প লেখক, লেখক 
 আইফাত আরা (জন্ম ১৯৩৯), উপন্যাসিক, ছোটগল্প লেখক, লেখক, পত্রিকা সম্পাদক, শিক্ষাবিদ, নারী অধিকার কর্মী 
 হোসেন আরা শাহেদ, সমসাময়িক ঔপন্যাসিক, অ-কথাসাহিত্য লেখক, শিক্ষাবিদ ড 
 শামীম আজাদ (জন্ম ১৯৫২), বাংলাদেশী-ব্রিটিশ কবি, ছোটগল্প লেখক, উপন্যাসিক, শিশু লেখক 
 পুরবী বসু, ২১ শতকের সংক্ষিপ্ত গল্প লেখক, নারী অধিকার কর্মী 
 আনোয়ারা সৈয়দ হক (জন্ম ১৯৪০), উপন্যাসিক, ছোটগল্প লেখক, শিশু লেখক, লেখক 
 দিলারা হাশেম (জন্ম ১৯৩৬), ঔপন্যাসিক 
 রোকিয়া সাখাওয়াত হোসেন (১৮৮০-১৯২৩), লেখক, ছোটগল্প লেখক, উপন্যাসিক, কবি, নারীবাদী, সুলতানার স্বপ্নের লেখক 
 সেলিনা হোসেন (জন্ম ১৯৪৭), প্রশংসিত উপন্যাসিক 
 নীলিমা ইব্রাহিম (১৯২১-২০০২), নন-ফিকশন লেখক, উপন্যাসিক, নাট্যকার, ছোটগল্প লেখক, অনুবাদক, শিক্ষাবিদ 
 জাহানারা ইমাম (১৯২৯-১৯৯৪), নন-ফিকশন লেখক, ডাইরিস্ট, রাজনৈতিক কর্মী 
 নাসরিন জাহান (জন্ম ১৯৬৬), উপন্যাসিক, সম্পাদক 
 নীল কবির (জন্ম ১ ৯ ৫০), সামাজিক অর্থনীতিবিদ, অ-কথাসাহিত্য লেখক 
 সিদ্দিকা কবির (১৯৩১-২০১২), রান্নার বই লেখক, টেলিভিশন হোস্ট 
 সুফিয়া কামাল (১৯১১-১৯৯৯), কবি, নারীবাদী 
 রবীনা খান (জন্ম ১৯৭২), বাংলাদেশী ব্রিটিশ ঔপন্যাসিক, নাট্যকার, চলচ্চিত্র প্রযোজক, রাজনীতিবিদ 
 রাজিয়া খান (১৯৩৬-২০১১), উপন্যাসিক 
 রবেয়া খাতুন (জন্ম ১৯৩৫), উপন্যাসিক 
 মকবুল মঞ্জুর (জন্ম ১৯৩৮), ঔপন্যাসিক 
 শাহনাজ মুন্নী (জন্ম ১৯৬৯), কবি, ছোটগল্প লেখক, সাংবাদিক, টেলিভিশন সংবাদ সম্পাদক 
 তসলিমা নাসরিন (জন্ম ১৯৬২), কলাম লেখক, উপন্যাসিক, আত্মজীবনী 
 রিজিয়া রহমান (জন্ম ১৯৩৯), ঔপন্যাসিক
 কামিনী রায় (১৮৬৪-১৯৩৩), বাঙালি নারীবাদী, কবি, লেখক, ব্রিটিশ ভারতে শিশু লেখক

তথ্যসূত্র 

বাংলাদেশী লেখিকা
পেশা অনুযায়ী বাংলাদেশী ব্যক্তিবর্গের তালিকা
বাংলাদেশী নারীদের তালিকা
স্যান ডিয়েগো কমিক-কন

স্যান ডিয়েগো কমিক-কন হলো যুক্তরাষ্ট্রের ক্যালিফোর্নিয়ার স্যান ডিয়েগোতে অনুষ্ঠিত হওয়া একটি অলাভজনক একাধিক-ধরনের বিনোদন ও কমিক সম্মেলন। এটির প্রাতিষ্ঠানিক ওয়েবসাইটে অনুষ্ঠানটির নাম হলো কমিক-কন ইন্টারনেশনাল: স্যান ডিয়েগো। কিন্তু সাধারণত কেবল কমিক-কন, বা স্যান ডিয়েগো কমিক-কন অথবা "এসডিসিসি" নামে পরিচিত।

স্যান ডিয়েগানদের একটি দল দ্বারা ১৯৭০ সালে এটিকে গোল্ডেন স্টেট কমিক বুক কনভেনশন হিসেবে প্রতিষ্ঠা করা হয় এবং প্রতিষ্ঠাতাদের মধ্যে ছিল শেল ডোর্ফ, রিচার্ড অ্যাল্ফ, কেন ক্রুয়েগার এবং মাইক টাওয়ারি; পরবর্তীতে অনুষ্ঠানটিকে "স্যান ডিয়েগো কমিক-কন" হিসেবে নামকরণ করা হয়। এটি হলো একটি চার-দিনের (বৃহস্পতিবার–রবিবার) অনুষ্ঠান যা স্যান ডিয়েগোতে স্যান ডিয়েগো সম্মেলন কেন্দ্রে গ্রীষ্মকালের (২০০৩ থেকে জুলাই মাসে) সময় উৎযাপন করা হয়। বৃহস্পতিবারের সন্ধ্যায়, চার-দিনের জন্য একটি পূর্ববর্তী-অনুষ্ঠান "প্রভিউ নাইট"-এ প্রাতিষ্ঠানিক উদ্বোধন, ব্যবসাদার, প্রদর্শক এবং পূর্ব-নিবন্ধনকারী অতিথিদের জন্য উন্মুক্ত, যাতে অংশগ্রহণকারীদের প্রদর্শনী হলঘরে হেঁটে দেখার এবং সম্মেলনের সময় কি আছে তা দেখার সুযোগ দেয়।

কোভিড-১৯ এর বৈশ্বিক মহামারীর কারণে দুইবার সম্মেলনটি বাতিল করা হয়। প্রতিষ্ঠার পর থেকে শুরু করে ২০২০ সালেই প্রথমবারের মত এসডিসিসি বাতিল হয়।

টীকা

তথ্যসূত্র
San Diego Comic Convention Souvenir Book 1994 (offline)
The "Secret Origin" of San Diego's Comic-Con International 
San Diego Comic-Con – Frequently Asked Questions

বহিঃসংযোগ

১৯৭০-এর ক্যালিফোর্নিয়ার স্থাপনা
ক্যালিফোর্নিয়ার বার্ষিক আয়োজন
ক্যালিফোর্নিয়ার সম্মেলন
স্যান ডিয়েগোর চলচ্চিত্র উৎসব
বহুমাত্রিক সম্মেলন
আলবেনীয় লেখিকাদের তালিকা

এটি নারী লেখিকাদের একটি তালিকা যা আলবেনিয়াতে জন্মগ্রহণ করেছিলেন বা তাদের লেখাগুলি আলবেনিয়ার সাথে ঘনিষ্ঠভাবে যুক্ত।

তালিকা 

 রেজ আব্দুল্লাহ (জন্ম ১৯৮৯), কসোভো যুদ্ধের ডাইরিস্ট
 মীমোজা আহমেটি (জন্ম ১৯৬৩), কবি, ছোটগল্প লেখিকা, লেখিকা
 লিনিতা আরাপি (জন্ম ১৯৭২), কবি, ঔপন্যাসিক, সাংবাদিক, জার্মানিতে প্রকাশিত রচনা
 ফ্লোরা ব্রোভিনা (জন্ম ১৯৪৯), কোসোয়ার -আলবেনি কবি, সাংবাদিক, নারী অধিকার কর্মী
 ক্লারা বুদা (জন্ম ১৯৬৪), আলবেনিয়ান আমেরিকান সাংবাদিক, রেডিও ও টেলিভিশন উপস্থাপক
 ডায়ানা কুলি (জন্ম ১ ৯ ৫১), উপন্যাসী, ছোটগল্প লেখিকা, চিত্রনাট্যকার, রাজনীতিবিদ
 এলভিরা ডোনস (জন্ম ১ ৯ ৬০), চিত্রনাট্যকার, সাংবাদিক, ডকুমেন্টারি ফিল্ম প্রযোজক, বর্তমানে মার্কিন যুক্তরাষ্ট্রে বসবাস করছেন
 মুসাইন কোকালারী (১৯১৭-১৯৮৩), ছোটগল্প লেখিকা, প্রথম আলবেনিয়াতে প্রকাশিত নারী লেখিকা
 হেলেনা কাদের (জন্ম ১৯৪৩), ছোটগল্প লেখিকা, ঔপন্যাসিক, বর্তমানে প্যারিসে বসবাস করছেন
 ইরমা কুরতি (জন্ম ১৯৬৬), কবি, উপন্যাস এবং সংক্ষিপ্ত গল্প লেখিকা, সাংবাদিক, বর্তমানে ইতালিতে বসবাস করছেন
 নাতাশা লাকো (জন্ম ১৯৪৮), কবি, ঔপন্যাসিক
 লুলজেতা ললেশানকু (জন্ম ১৯৬৮), কবি, পত্রিকা সম্পাদক, কিছু কবিতা ইংরেজিতে অনূদিত
 মাসীলা লুশা (জন্ম ১৯৮৫), আলবেনিয়ান-আমেরিকান কবি, ঔপন্যাসিক, শিশু লেখিকা, অনুবাদক, অভিনেত্রী, মানবিক
 লরি সিটলারী, সমসাময়িক কবি
 ইলিরিয়ানা সুলকুকি (জন্ম ১৯৫১), আলবেনিয়ান আমেরিকান কবি, সাংবাদিক
 অরনেলা ওয়ার্পসি (জন্ম ১৯৬৮), ঔপন্যাসিক, প্লাস্টিশিয়ান

তথ্যসূত্র

বহিঃসংযোগ 

 ডায়ানা শুলির আলবেনিয়াতে নারী লেখিকাদের অবস্থা
নোরবু ওয়াংজম

নোরবু ওয়াংজম হলেন একজন ভুটানি রাজনীতিবিদ যিনি ৩১ অক্টোবর ২০১৮ থেকে ভুটানি আইনসভার জমতশাংখা মার্তশালা আসনের সংসদ সদস্য হিসেবে দায়িত্ব পালন করছেন। তিনি পূর্বে ঐ আসনের সংসদ সদস্য হিসেবে ২০০৮ সাল থেকে ২০১৩ সাল পর্যন্ত দায়িত্ব পালব করেছেন।

জীবনী
নোরবু ওয়াংজম ভুটানের ত্রাশিগাং জেলার কাংলুং এ অবস্থিত শেরুবতশি কলেজ থেকে স্নাতক ডিগ্রি লাভ করেছেন। ২০০৮ সালে ভুটানের প্রথম সাধারণ নির্বাচনে দেশটির আইনসভায় জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। নির্বাচনে তিনি ৪,০০৮ ভোট পেয়ে পিপলস ডেমোক্রেটিক পার্টির প্রার্থী পেলজাং ওয়াংচুককে পরাজিত করেন।

২০১৩ সালে ভুটানের দ্বিতীয় সাধারণ নির্বাচনে পুনরায় জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। এবার তিনি ২,৪৫৮ ভোট পান এবং পেলজাং ওয়াংচুকের নিকট পরাজিত হন।

২০১৮ সালে ভুটানের তৃতীয় সাধারণ নির্বাচনে তিনি আবারো জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। এবার তিনি ৪,৩৭২ ভোট পেয়ে দ্রুক ন্যামরুপ শোংপা দলের প্রার্থী উগুয়েন দর্জিকে পরাজিত করেন।

তথ্যসূত্র

১৯৮০-এ জন্ম
জীবিত ব্যক্তি
শেরবত্সী কলেজের প্রাক্তন শিক্ষার্থী
রাজনীতিতে ভুটানি নারী
সুশিলা কারকি

সুশিলা কারকি (জন্ম ৭ জুন ১৯৫২) হচ্ছেন একজন নেপালী বিচারক। তিনি নেপালের সুপ্রিম কোর্ট এর সাবেক প্রধান বিচারপতি এবং এই পদে অধিষ্ঠিত একমাত্র মহিলা। ১১ জুলাই ২০১৬-এ কারকি প্রধান বিচারপতি হন। প্রধানমন্ত্রীর কেপি ওলির নেতৃত্বে সাংবিধানিক পরিষদ তাকে এই পদে নিয়োগের সুপারিশ করে।

তিনি দুর্নীতির বিরুদ্ধে তার শূন্য সহনশীলতার জন্য পরিচিত। ২০১৭ সালের ৩০ই এপ্রিল, মাওবাদী সেন্টার ও নেপালি কংগ্রেস  কারকির বিরুদ্ধে সংসদে একটি অভিশংসন প্রস্তাব উন্থাপন করে। যাইহোক, জনসাধারণের চাপের পরে অভিশংসন প্রস্তাবটি প্রত্যাহার করা হয় এবং সুপ্রিম কোর্টের একটি অন্তর্বর্তীকালীন আদেশ সংসদকে নির্দেশ দিয়েছিল এই প্রস্তাবটি আর সামনে এগিয়ে না নিয়ে যেতে।

ব্যক্তিগত জীবন
কারকি তার পিতামাতার সাত সন্তানের মধ্যে সবচেয়ে বড় সন্তান। তিনি একটি কৃষক পরিবার থেকে এসেছেন। তিনি দুর্গা প্রসাদ সুবেদীকে বিয়ে করেছিলেন, যার সাথে তিনি বেনারস-এ পড়াশোনা করেছিলেন। দুর্গা সুবেদী তখন নেপালি কংগ্রেসের জনপ্রিয় যুব নেতা ছিলেন। নেপালি কংগ্রেসের পঞ্চায়েত শাসনামলের বিরুদ্ধে প্রতিবাদের সময় একটি বিমান ছিনতাইয়ে জড়িত থাকার জন্য সুবেদি সবচেয়ে পরিচিত।

শিক্ষা
১৯৭২-এ, তিনি বিরাটনগর মহেন্দ্র মোরাং ক্যাম্পাস থেকে স্নাতক (বিএ) ডিগ্রি অর্জন করেন। ১৯৭৫ সালে, কারকি বানারাস হিন্দু ইউনিভার্সিটি, ভারানসি, ভারত থেকে রাষ্ট্রবিজ্ঞান বিভাগে মাস্টার্স ডিগ্রি লাভ করেন। ১৯৭৮ সালে নেপালের ত্রিভুবন বিশ্ববিদ্যালয়ের আইন বিভাগ থেকে তিনি ব্যাচেলর ডিগ্রি লাভ করেন।

কর্মজীবন
১৯৭৯ সালে তিনি বিরাটনগরে তার আইন অনুশীলন শুরু করেন। কারকি প্রথম দিকে ১৯৮৫ সালে ধারণ-এর মহেন্দ্র একাধিক ক্যাম্পাসে সহকারী শিক্ষক হিসেবে কাজ করেন। তিনি ২০০৭ সালে একজন সিনিয়র অ্যাডভোকেট হয়ে ওঠেন। ২২ জানুয়ারি ২০০৯-এ তারিখে কারকিকে সুপ্রিম কোর্টের একটি অস্থায়ী বিচারপতি নিয়োগ করা হয় এবং ১৮ নভেম্বর, ২০১০-এ স্থায়ী বিচারপতি নিয়োগ করা হয়।  ১৩ই এপ্রিল ২০১৬ থেকে ১০ জুলাই ২০১৬ পর্যন্ত কারকি নেপালের সুপ্রিম কোর্টের ভারপ্রাপ্ত প্রধান বিচারপতি হিসাবে দায়িত্ব পালন করেন।

উল্লেখযোগ্য সিদ্ধান্ত 
 ওম ভক্ত রানা বনাম সিআইএএ / নেপাল সরকার (সুদান শান্তিরক্ষা মিশন দুর্নীতি)
 নেপাল ট্রাস্ট অফিস বনাম প্রেরানা রাজ্য লক্ষ্মী রানা (সাবেক রয়েল রাজকুমারীর সম্পত্তি)
 পৃথ্বী বাহাদুর পাণ্ডে বনাম কাঠমান্ডু জেলা আদালত (অস্ট্রেলিয়ার পলিমার ব্যাংক নোট মুদ্রণ দুর্নীতি)
 কাঠমান্ডু নিঝগড় দ্রুতগমী ট্র্যাক কেস
 সারোগেসি মামলা

তথ্যসূত্র

বহিঃসংযোগ
 Interview with Sushila Karki, BBC Nepali Service

১৯৫২-এ জন্ম
জীবিত ব্যক্তি
নেপালি নারী রাজনীতিবিদ
২১শ শতাব্দীর নেপালি নারী রাজনীতিবিদ
মোরঙ জেলার ব্যক্তি
বিরাটনগরের ব্যক্তি
আজারবাইজানীয় লেখিকাদের তালিকা

এটি আজারবাইজানে জন্মগ্রহণকারী নারী লেখিকাদের একটি তালিকা বা এই লেখিকাগণ সেই দেশের সাথে ঘনিষ্ঠভাবে জড়িত।

তালিকা 

 দিলারা আলিয়েভা (১৯২৯-১৯৯১), ভাষাবিদ, অনুবাদক, নারী অধিকার কর্মী
 শাকিনা আখুন্দজাডে (১৮৬৫-১৯২৭), আজারবাইজানের প্রথম নারী নাট্যকার, উপন্যাসিক
 সারা আশুরবিলি (১৯০৬-২০০১), ইতিহাসবিদ, প্রাচ্যবিদ, অ-কল্পনা ঐতিহাসিক রচনা
 আলভিয়া বাবাইভ ( ১৯২১-২০১৪ ), শিশু লেখক, উপন্যাসী, ছোট গল্প লেখক, অনুবাদক
 বানাইন, উম্ম-এল-বনাইন আসাদৌলফের কলম নাম (১৯০৫-১৯৯২), আজারবাইজান-ফরাসি ঔপন্যাসিক, অস্পষ্ট লেখক, ককেশীয় ডে এর লেখক
 মীরভারাদ দিলবাজী ( ১৯২১-১২০০১ ), প্রশংসিত কবি, শিশু লেখক, অনুবাদক
 মদিনা গুলগুন (১৯২৬-১৯৯১), ইরানী-আজারবাইজান কবি, সাংবাদিক
 লালা হাসানভা (জন্ম ১৯৭৮), বিজ্ঞান কথাসাহিত্য উপন্যাসী, ছোট গল্প লেখক
 আজিজা জাফরজাদে (১৯২১-২০০৩), ভাষাবিদ, ঔপন্যাসিক, জীবনীগ্রাহক, ছোট গল্প লেখক
 আঘাবাইম আহা জাভানশির (১৭৮০-১৮৩২), কলম নাম আঘবাজি, কবি
 নর্মিন কামাল (জন্ম ১৯৮১), কবি, লেখক, উপন্যাসী, ছোট গল্প লেখক
 হায়রান খানিম (১৭৯০-১৮৪৮), কবি
 আফগ মাসুদ (জন্ম ১৯৫৭), উপন্যাসী, ছোট গল্প লেখক, নাটক, লেখক, অনুবাদক, পত্রিকা সম্পাদক
 খুরশিদবানু নাটভন (১৮৩২-১৮৯৭), প্রশংসিত কবি, এখন অনেক কবিতা জনসাধারণের মতো ব্যবহার করেছেন
 সেভিনজ নুরুগিজি (জন্ম ১৯৬৪), শিশু লেখক, নাট্যকার, কলাম লেখক, অনুবাদক, পাঠ্যপুস্তক লেখক
 গণীরা পশাইভ (জন্ম ১৯৭৫), রাজনীতিবিদ, সাংবাদিক, সংবাদ সম্পাদক-ইন-চীফ
 নিগার রাফিবলেলি (১ ৯১৩-১৯৮১), কবি, ঔপন্যাসিক, অনুবাদক
 গুউলু ইয়োগল্লু (জন্ম ১৯৬৩), নন-ফিকশন লেখক, নাস্তিকবিদ

তথ্যসূত্র 

আজারবাইজানি লেখিকা
জাতীয়তা অনুযায়ী লেখিকাদের তালিকা
আজারবাইজানি নারীদের তালিকা
পেশা অনুযায়ী আজারবাইজানি ব্যক্তিদের তালিকা
সাইরা শাহলিয়ানী

সাইরা শাহলিয়ানী হচ্ছেন একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত সিন্ধু প্রাদেশিক পরিষদের সদস্য ছিলেন । পূর্বে তিনি ২০০২ থেকে ২০০৭ সাল পর্যন্ত এবং ২০১২ থেকে ২০১৩ সাল পর্যন্ত সিন্ধু প্রাদেশিক পরিষদের সদস্য ছিলেন।

প্রাথমিক জীবন এবং শিক্ষা
তিনি ১৯৭৬ সালের ৬ জুলাই জ্যাকোবাবাদ-এ জন্মগ্রহণ করেন।

তিনি কোয়েটায় সরকারি ডিগ্রী কলেজ থেকে স্নাতকোত্তর ডিগ্রি অর্জন করেছেন এবং বালুচিস্তান বিশ্ববিদ্যালয় থেকে ইংরেজিতে মাস্টার্স অব আর্টস ডিগ্রী লভ করেন।

রাজনৈতিক কর্মজীবন
তিনি পাকিস্তান পিপলস পার্টির (পিপিপি) প্রার্থী হিসেবে সিন্ধু প্রদেশের প্রাদেশিক পরিষদে নির্বাচিত হন, ২০০২ সালের সাধারণ নির্বাচনে মহিলাদের জন্য সংরক্ষিত আসনে।

শাজিয়া মারি আসন থেকে পদত্যাগ করার পর ২০১২ সালের আগস্টে মহিলাদের জন্য সংরক্ষিত আসনে পিপিপির প্রার্থী হিসাবে তিনি সিন্ধু প্রাদেশিক পরিষদে পুনরায় নির্বাচিত হন।

তিনি পাকিস্তানের সাধারণ নির্বাচন, ২০১৩-এ মহিলাদের জন্য সংরক্ষিত আসনে পিপিপির প্রার্থী হিসেবে সিন্ধু প্রাদেশিক পরিষদে পুনরায় নির্বাচিত হন।

তথ্যসূত্র 

জীবিত ব্যক্তি
রাজনীতিতে পাকিস্তানি নারী
১৯৭৬-এ জন্ম